TRANSPORTO PRIEMONIŲ (AUTOBUSŲ)
ATSARGINIŲ DALIŲ PIRKIMO TECHNINĖ SPECIFIKACIJA

1. SĄVOKOS IR SUTRUMPINIMAI
1.1. Pirkėjas / Perkantysis subjektas – Uždaroji akcinė bendrovė „Panevėžio autobusų parkas“.
1.2. Tiekėjas – ūkio subjektas – fizinis asmuo, privatusis ar viešasis juridinis asmuo, kita organizacija ir jų padalinys arba tokių asmenų grupė, įskaitant laikinas ūkio subjektų asociacijas, su kuriuo Pirkėjas sudarys šio Pirkimo sutartį. 
1.3. Sutartis – Pirkimo sutartis, sudaroma tarp Tiekėjo ir Pirkėjo dėl šio Pirkimo objekto.
1.4.   Pirkimas – transporto priemonių (autobusų) atsarginių dalių pirkimas.
2. PIRKIMO OBJEKTAS
2.1. Pirkimo objektas – eksploatuojamų transporto priemonių (autobusų) atsarginės dalys (toliau – Prekės). 
2.2. Pirkimo objektas skaidomas į 15 (penkiolika) dalių):
2.2.1. variklių dalys;
2.2.2. filtrai;
2.2.3. mechaninių pavarų dėžių dalys ir reduktoriai;
2.2.4. automatinių pavarų dėžių dalys;
2.2.5. pneumo ir hidro sistemų dalys;
2.2.6. kompresorių dalys;
2.2.7. sankabos dalys;
2.2.8. stabdžių trinkelės;
2.2.9. kuro tiekimo sistemos dalys;
2.2.10. pakabos dalys;
2.2.11. dirželiai;
2.2.12. autonominių šildytuvų dalys;
2.2.13. stabdžių sistemos dalys;
2.2.14. elektros grandinių dalys;
2.2.15. Otokar autobusų detalės.   
2.3. Tiekėjas gali teikti pasiūlymus vienai daliai, kelioms dalims arba visoms dalims. Pirkimo dalys bus vertinamos atskirai.
2.4. Tiekėjas privalo siūlyti visą pirkimo objekto dalies sąrašo nomenklatūrą.
2.5. Prekių užsakymo laikotarpis 12 mėnesių nuo pirkimo sutarties įsigaliojimo dienos.
2.6. Prekių sąrašai su preliminariais pirkimo kiekiais 12 mėn. laikotarpiui pateikiami priede Nr. 3.
2.7. Priede Nr. 3 nurodyti preliminarūs Prekių kiekiai bus naudojami tik pasiūlymų vertinime ir nebus laikomi maksimaliais. Perkantysis subjektas pirkimo sutartyje numatys maksimalią pirkimo sutarties vertę (t. y. maksimaliai pirkimui skirtą lėšų sumą), kuri bus lygi pradinės sutarties vertei. 2.8. Prekių užsakymo laikotarpis baigsis praėjus 12 (dvylikai) mėnesių nuo sutarties įsigaliojimo dienos arba kai Perkančiojo subjekto užsakytų ir nupirktų Prekių vertė pasieks Perkančiojo subjekto pirkimo sutartyje nurodytą maksimalią sutarties vertę, kurią Perkantysis subjektas skirs Prekių pirkimui jų užsakymo laikotarpiu ir kurios Perkantysis subjektas, vykdydamas sutartį, negalės viršyti, priklausomai nuo to, kuri sąlyga atsiranda anksčiau.
2.9. Tiekėjas užsakytas Prekes Perkančiajam subjektui turi pristatyti ir perduoti per 3 d. d. nuo užsakymo pateikimo dienos, užsakymo pateikimo dienos neskaičiuojant. Išimtiniais atvejais, kai Prekių pristatymas gali užtrukti ilgiau, tiekėjas apie tai informuoja Perkantįjį subjektą ir nurodo bei su Perkančiuoju subjektu suderina Prekių pristatyti reikalingą protingą terminą, kurį tiekėjas privalo pagrįsti. Prekės turi būti pristatytos Perkančiajam subjektui adresu J. Basanavičiaus g. 67 K4, Panevėžys. Į Prekės įkainį privalo būti įskaičiuotos visos išlaidos, įskaitant Prekės tarą, paruošimą, pakrovimą, pristatymą, iškrovimą ir t.t., taip pat visi mokesčiai. Papildomų išlaidų dėl užsakyto Prekės kiekio pristatymo Perkantysis subjektas patirti neturi.
3. REIKALAVIMAI PREKĖMS
3.1. Prekės identifikuotos remiantis UAB „Panevėžio autobusų parkas“ sukaupta informacine baze ir transporto priemonių gamintojais. Jeigu šioje techninėje specifikacijoje nurodomas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, gali būti pateikiamas lygiavertis objektas nurodytam.
3.2. Siūlomos Prekės turi būti originalios arba originalą atitinkančios naujos, kokybiškos, atitinkančios transporto priemonių gamintojų keliamas technines ir konstrukcines sąlygas.
3.3. Siūlomos Prekės turi atitikti kokybės ir Europos Sąjungos direktyvų ar nacionalinių techninių norminių dokumentų techninius reikalavimus. Jos privalo atitikti Lietuvos transporto saugos administracijos direktoriaus 2020 m. rugsėjo 4 d. įsakymu Nr. 2BE-281 „Dėl motorinių transporto priemonių, priekabų ir šių transporto priemonių sudedamųjų dalių tipo patvirtinimo ir atitikties įvertinimo tvarkos aprašo patvirtinimo“ patvirtintame Motorinių transporto priemonių, priekabų ir šių transporto priemonių sudedamųjų dalių tipo patvirtinimo ir atitikties įvertinimo tvarkos apraše nurodytus reikalavimus. 
4. GARANTIJA
4.1. Garantinis laikotarpis Prekėms turi būti ne mažesnis kaip 12 mėnesių ( jei nėra numatyta nuo jų sumontavimo į transporto priemonę dienos, bet ne ilgiau kaip 24 mėnesiai nuo jų pristatymo dienos. Prekės sumontavimo diena skaitoma diena, kai ji išrašoma iš Perkančiojo subjekto sandėlio. Tai patvirtina sandėlio išrašomas važtaraštis.
4.2. Jeigu garantiniu laikotarpiu pastebima, jog pristatytos Prekės neatitinka techninės specifikacijos reikalavimų arba atsiranda Prekių gedimų ne dėl Pirkėjo kaltės, tiekėjas turi užtikrinti nemokamą jų pakeitimą naujomis (įskaitant grąžinamų Prekių paėmimą ir naujų Prekių pristatymą), techninėje specifikacijoje nurodytus reikalavimus atitinkančiomis Prekėmis;
4.3. Perkantysis subjektas, pastebėjęs Prekių trūkumus (gedimus), sudaro defektavimo aktą ir jį išsiunčia tiekėjui elektroniniu paštu;
[bookmark: _Hlk14176254]4.4. Tiekėjas, gavęs pranešimą apie Prekių neatitikimą techninės specifikacijos reikalavimams arba jų gedimą garantiniu laikotarpiu, reikalavimų neatitinkančias ar sugedusias Prekes pakeičia naujomis ne ilgiau nei per 24 (dvidešimt keturias) valandas nuo pranešimo gavimo dienos. Jei Detalės pakeitimas gali užtrukti ilgiau nei 24 (dvidešimt keturias) valandas, tiekėjas apie tai informuoja Pirkėją ir nurodo bei su Pirkėju suderina protingą terminą, per kurį Prekė turi pakeisti nauja, reikalavimus atitinkančia Preke;
5. ATSISKAITYMAS
5.1. [bookmark: _GoBack]Perkantysis subjektas už Prekes sumoka per 30 (trisdešimt) kalendorinių dienų nuo PVM sąskaitos faktūros gavimo dienos į Tiekėjo nurodytą banko sąskaitą. PVM sąskaitą-faktūrą Tiekėjas pateikia Perkančiajam subjektui per informacinę sistemą SABIS ne vėliau kaip iki kito mėnesio 10 (dešimtos) dienos. Jeigu Tiekėjas nepateikia sąskaitos per informacinę sistemą SABIS, Pirkėjas turi teisę neatlikti mokėjimo. 
6. APLINKOSAUGINIAI REIKALAVIMAI PIRKIMUI
6.1. Pirkimas laikomas žaliuoju pirkimu, nes:
6.1.1. vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (2022 m. gruodžio 13 d. Nr. D1-401 redakcija) (toliau – Tvarkos aprašas) 4.4.4.4. papunkčiu prekė yra tvirta, ilgaamžė, funkcionali, ji ar jos sudedamosios dalys tinka naudoti daug kartų ir (ar) lengvai pataisomos, ir (ar) pakeičiamos;
6.1.2. vadovaujantis Tvarkos aprašo 4.4.4.1. papunkčiu, pirkimo sutartyje nustatomos sąlygos, kad vykdant pirkimo sutartį tiekėjas turi laikytis šių aplinkosaugos reikalavimų, t.y. siekti mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiama dokumentacija, kiek tai įmanoma, Perkančiajam subjektui turi būti pateikta elektroniniu formatu, o dokumentacija, kuri turi būti pasirašoma elektroniniu parašu. Esant būtinybei spausdinti, naudojamas perdirbtas popierius, kuris atitinka žaliojo pirkimo reikalavimus, patvirtintus Tvarkos aprašo 2 priedo 1 skyriuje „Popierius ir jo gaminiai“ išdėstytus minimalius aplinkos apsaugos kriterijus.

